– Matematikk er både gøy og utfordrande. Det synest Cathrine Lowzow, som er ein av skuleelevane som tar universitetskurs i matematikk på UiO.
LOGISK: Cathrine Lowzow er ei av åtte jenter på matematikkurset for skuleelevar på UiO. - Matematikk er logisk, slår ho fast.
Spesielt talentfulle elevar i 10. klasse på ungdomstrinnet har gjennom Kunnskapsløftet fått tilbod om å ta matematikkpensumet til 1. klasse i den vidaregåande skulen.
No har Universitetet i Oslo lagt til rette for at desse elevane kan ta universitetskurs i matematikk frå dei begynner i 3. klasse i den vidaregåande skulen. Dei 37 elevane hadde den første timen med matematikk på universitetsnivå på Blindern sist onsdag. Det er begynnarkurset MAT 1100 elevane får tilbod om.
– Dette kurset er matematikkgrunnlaget for dei som seinare vil studera matematikk, fysikk, kjemi, astronomi eller informatikk, opplyser tilretteleggjar og universitetslektor Nils Voje Johansen ved Matematisk institutt til Uniforum.
– Eg synest matematikk er gøy og utfordrande, og ikkje minst logisk. Samtidig finst det alltid ein fasit klar, konstaterer ho. Også Xiang-Kun Kong frå sameskule er glad i matematikk.
– Det er like greitt å ta eit universitetskurs i matematikk no i staden for å venta med det til seinare. Matematikk er berre gøy, synest han.
Kravet for å koma inn på kurset er at eleven har karakteren 5 eller betre i matematikk. Elevane skal ha endeleg eksamen i april neste år.
Kurset går kvar onsdag mellom klokka 17 og 20 og kurset blir halde av Inger Christin Borge. Matematisk institutt opplyser at Universitetet i Oslo under utviklinga av undervisningsopplegget har hatt eit godt samarbeid med Utdanningsetaten i Oslo og Avdeling for vidaregåande opplæring i Akershus fylkeskommune.
Desse vidaregåande skulane gir elevane tilbod om universitetskurs i matematikk: